યંગ જનરેશન-યુવા પેઢીની કોઇપણ વાત કરીએ તો તેમાં ટેકનોલોજીનો છેડો ન અડતો હોય તેવું હવે બને તેમ નથી. આંગળીના ટેરવે નેટના અદ્રશ્ય દોરડાંઓમાં આજની યંગ જનરેશન ઝૂલી રહી છે. આ ટેકનોલોજીમાં કામ કરવા શ્રેષ્ઠતમ જગ્યા તરીકે ગૂગલ ઓફિસ મહત્ત્વનો પડાવ બને છે, જેમાં દુનિયાભરની માસ્ટર માઇન્ડ ટેલેન્ટ દિવસરાત એક કરીને દુનિયામાં એવી ટેકનોલોજીસભર એપ લઇ આવે છે, જેનો ઉપયોગ રોજિંદી જિંદગીને વધુ સગવડભર્યો અને રોમાંચક બનાવે છે. આવી ટેલેન્ટમાં આપણાં અમદાવાદના સૂરિલ રાકેશ શાહનો સમાવેશ થયો છે. ગૂગલ રીસર્ચર તરીકે ગૂગલની વરિષ્ઠ ટીમમાં જગ્યા બનાવનાર સૂરિલ હાલમાં મશીન પર્સેપ્શન ગ્રુપમાં ગૂગલ રીસર્ચ ખાતે સીનિયર સોફ્ટવેર એન્જિનિયર છે. સૂરિલની વિડીયો મુલાકાત chitralekha.comના વરિષ્ઠ સંવાદદાતા પારુલ રાવલ દ્વારા લેવામાં આવી હતી. જેમાં સૂરિલ સાથે થયેલો રસપ્રદ, માહિતીપ્રદ વાર્તાલાપ ગુજરાતના યુવાનો માટે પ્રેરક બનશે.